text: Morgenbriefing: Sådan bliver dagen
  15 februar 2019 kl. 06.33
  Fredagen begynder mange steder tåget.
  
  Idag er Vejle centrum for 800-1000 besøgende fra 15-20 nationer. De kommer i forbindelse med et stort internationalt judostævne, Matsumae Cup, som afvikles i byen. 
  Det er fredag i vinterferien, og en række musseer og centre byder indenfor til aktiviteter for børn og voksne, bl.a. Kongernes Jelling, Fængslet i Horsens, Ribes Vikinger, Esbjerg Kunstmuseum, Vadehavscentret i Vester Vedsted, Givskud Zoo, Lego House, Geografisk Have i Kolding og Historiecenter Dybbøl Banke.
  Fredag morgen er tåget, men trafikken kører i følge Vejdirektoratet uden problemer. Du kan altid tjekke biltrafikken på trafikinfo.dk, busruter på Sydtrafik og Midttrafik og tog hos DSB og Arriva.
  DMI siger, at vejret klarer op i dagens løb med nogen eller en del sol, dog kan det lokalt ved kysterne være skyet eller tåget en stor del af  dagen. Temperatuerne når helt op til mellem 8 og 11 graders varme. Vinden bliver let til jævn fra sydvest og syd. Sådan forudsiger DMI fredagens vejr. Temperaturer i den kommende nat bliver mellem en og fire graders varme. God fredag.
  
  Med venlig hilsen
  
  Søren Vesterby
  